***Projekts***

**Sēdes protokols**

|  |  |  |
| --- | --- | --- |
| Rīgā | Nr. | 2021.gada martā |

**.§**

**Par Ministru kabineta rīkojuma projektu   
"Par Pedagoģiski psiholoģiskā atbalsta dienesta izveidošanu un darbības uzsākšanas nodrošināšanu"**

**TA-**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt iesniegto rīkojuma projektu.
2. Atzīt par spēku zaudējušu Ministru kabineta 2019.gada 3.septembra sēdes protokollēmuma “Konceptuāls ziņojums "Starpnozaru sadarbības un atbalsta sistēmas pilnveide bērnu attīstības, uzvedības un psihisko traucējumu veidošanās risku mazināšanai" (prot. Nr. 37 25.§) 2.2. punktā, Ministru kabineta 2020.gada 21. janvāra sēdes protokollēmuma “Rīkojuma projekts “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā  ”Izaugsme un nodarbinātība”” (prot. Nr.3 32.§) 13.punktā un aktualitāti zaudējušu Ministru kabineta 2020.gada 18.augusta sēdes protokolllēmuma “Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2021., 2022. un 2023.gadam" un likumprojekta "Par valsts budžetu 2021.gadam" izstrādes procesā" (prot..49 46.§) 8.5.punktā doto uzdevumu.
3. Pieņemt zināšanai, ka 2022.gadā tiks uzsākta šādu Dienesta uzdevumu izpilde:
   1. no 2022.gada 1.septembra – no valsts budžeta apmaksātu asistentu pakalpojumu pārvietošanās atbalstam un pašaprūpes veikšanai izglītojamām personām ar invaliditāti izglītības iestādē nodrošināšana;
   2. jautājumu par minētā uzdevuma izpildei nepieciešamā finansējuma piešķiršanu izskatīt likumprojekta par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023., 2024.gadam” sagatavošanas procesā kopā ar visu ministriju un citu centrālo valsts iestāžu pieteikumiem prioritārajiem pasākumiem, ņemot vērā, ka Izglītības un zinātnes ministrijas budžeta programmā 12.00.00 „Finansējums asistenta pakalpojuma nodrošināšanai personai ar invaliditāti pārvietošanas atbalstam un pašaprūpes veikšanai” plānotais finansējums 2022.gadā un turpmāk ik gadu ir 1 031 876 *euro* un uz Dienestu 2022.gadā pārdalāmā summa ir aprēķināma atbilstoši faktiskajai izpildei līdz noteiktajam funkcijas pārņemšanas datumam (2022.gada 1.septembris);
   3. no 2022.gada 1.janvāra tiks uzsākta risinājumu izstrāde īstenojamo modeļu apstiprināšanai Ministru kabinetā, un no 2023.gada 1.marta tiks praktiski uzsākta Dienesta reģionālo struktūrvienību veidošana visā valsts teritorijā sadarbībā ar  pašvaldību veidotajām institūcijām bērnu un ģimenes aprūpei un pašvaldību Iekļaujošās izglītības centriem, paredzot amata vietu skaita publiskajā un/vai valsts pārvaldē pakāpenisku palielināšanu, atkarībā no ieviešanai apstiprinātā reģionālo struktūrvienību finansēšanas un amata vietu nodrošinājuma modeļa sadarbībai ar pašvaldībām un izmantojot arī pašvaldību resursus tām noteikto autonomo funkciju īstenošanai, atbilstoši Ministru kabinetā apstiprinātajam risinājumam;
   4. jautājumu par 3.3. punktā minētā uzdevuma izpildei nepieciešamā finansējuma un amata vietu piešķiršanu izskatīt likumprojekta par valsts budžetu 2023.gadam” un likumprojekta “Par vidējā termiņa budžeta ietvaru 2023., 2024., 2025.gadam” sagatavošanas procesā kopā ar visu ministriju un citu centrālo valsts iestāžu pieteikumiem prioritārajiem pasākumiem, ievērojot valsts budžeta finansiālās iespējas.
4. Pārresoru koordinācijas centram sadarbībā ar Dienestu līdz 2022.gada 1.jūlijam sagatavot un noteiktā kārtībā iesniegt Ministru kabinetā Informatīvo ziņojumu “Par Pedagoģiski psiholoģiskā atbalsta dienesta darbību no 2021.gada 1.aprīļa līdz 2022.gada 1.jūnijam.”
5. Uzdot Pārresoru koordinācijas centram līdz 2022.gada 1.septembrim:
   1. sadarbībā ar Dienestu, Labklājības ministriju, Izglītības un zinātnes, Vides aizsardzības un reģionālās attīstības un Tieslietu ministriju sagatavot un noteiktā kārtībā iesniegt Ministru kabinetā likumprojektus “Grozījumi Bērnu tiesību aizsardzības likumā”, “Grozījumi Izglītības likumā” un “Grozījumi  Vispārējās izglītības likumā”, nostiprinot Dienesta kompetenci un juridisko statusu, izvērtējot tā institucionālās un funkcionālās padotības risinājuma efektivitāti un lietderību attiecībā uz agrīnās prevencijas pakalpojumu attīstību un pieejamību iedzīvotājiem visos Latvijas reģionos, ņemot vērā valsts un pašvaldību resursu efektīvāku izmantošanu, kopīgu funkciju nodrošināšanu un sabiedrības vajadzību apmierināšanu, institucionālajā risinājumā nodrošinot kopīgu vairāku Ministru kabineta locekļu iesaisti un atbildību finanšu līdzekļu plānošanā, jaunu pakalpojumu ieviešanas uzraudzībā, kā arī kopējas bērnu un ģimenes politikas veidošanā ilgtermiņā;
   2. sadarbībā ar Dienestu, Vides aizsardzības un reģionālās attīstības, Izglītības un zinātnes, Labklājības un Valsts kanceleju izvērtēt un sagatavot Dienesta reģionālo struktūrvienību izveidei un pakalpojumu sniegšanai reģionos nepieciešamo publiskās pārvaldes un valsts pārvaldes amatu vietu nodrošinājuma plānu un to finansēšanas modeļu risinājumus, sagatavot tos un noteiktā kārtībā iesniegt izskatīšanai Ministru kabineta sēdē.
6. Valsts kancelejai sagatavot rīkojuma projektu parakstīšanai.

|  |  |  |
| --- | --- | --- |
| Ministru prezidents |  | A.K. Kariņš |
|  | | |
| Valsts kancelejas direktors |  | J. Citskovskis |
|  | | |